Document ID: 32013R0679

TARYBOS REGLAMENTAS (ES) Nr. 679/2013
2013 m. liepos 15 d.
kuriuo nustatomi korekciniai koeficientai, nuo 2011 m. liepos 1 d. iki 2012 m. birželio 30 d. ir nuo 2012 m. liepos 1 d. taikytini trečiosiose šalyse dirbančių Europos Sąjungos pareigūnų, laikinųjų darbuotojų ir sutartininkų atlyginimams
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į Tarybos reglamentu (EEB, Euratomas, EAPB) Nr. 259/68 (1) nustatytus Europos Sąjungos pareigūnų tarnybos nuostatus ir kitų Europos Bendrijų tarnautojų įdarbinimo sąlygas, ypač į jų X priedo 13 straipsnio pirmą pastraipą,
atsižvelgdama į Europos Komisijos pasiūlymą,
kadangi:
(1)
reikia atsižvelgti į pragyvenimo trečiosiose šalyse išlaidų pokyčius ir atitinkamai nustatyti korekcinius koeficientus, nuo 2011 m. liepos 1 d. iki 2012 m. birželio 30 d. ir nuo 2012 m. liepos 1 d. taikytinus trečiosiose šalyse dirbančių Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta;
(2)
dėl korekcinių koeficientų, naudotų atlyginimams apskaičiuoti remiantis Tarybos reglamentu (ES) Nr. 964/2011 (2), atlyginimai gali būti padidinami arba sumažinami atgaline data;
(3)
jei dėl naujų korekcinių koeficientų atlyginimas padidėjo, reikėtų numatyti išmokėti likutį;
(4)
jei dėl naujų korekcinių koeficientų atlyginimas sumažėtų, reikėtų numatyti susigrąžinti permokėtas sumas už laikotarpį nuo 2011 m. liepos 1 d. iki šio reglamento įsigaliojimo dienos;
(5)
reikėtų nustatyti, kad permokėtos lėšos susigrąžinamos už ne ilgesnį kaip šešių mėnesių laikotarpį iki šio reglamento įsigaliojimo dienos,
PRIĖMĖ ŠĮ REGLAMENTĄ:
1 straipsnis
1. Nuo 2011 m. liepos 1 d. iki 2012 m. birželio 30 d. trečiosiose šalyse dirbančių Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikomi I priede nustatyti korekciniai koeficientai.
2. Nuo 2012 m. liepos 1 d. trečiosiose šalyse dirbančių Sąjungos pareigūnų, laikinųjų darbuotojų ir sutartininkų atlyginimams, išmokamiems darbo vietos šalies valiuta, taikomi II priede nustatyti korekciniai koeficientai.
3. Tokiems atlyginimams apskaičiuoti naudojami valiutos kursai yra nustatomi remiantis 2012 m. spalio 25 d. Europos Parlamento ir Tarybos reglamentu (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, kuriuo panaikinamas Tarybos reglamentas (EB, Euratomas) Nr. 1605/2002 (3), ir atitinka 2011 m. liepos 1 d. ir 2012 m. liepos 1 d. taikomus valiutos kursus.
2 straipsnis
1. Jei dėl I ir II prieduose nustatytų korekcinių koeficientų taikymo atlyginimai padidėja, institucijos išmoka sumas atgaline data.
2. Institucijos atgaline data už laikotarpį nuo 2011 m. liepos 1 d. iki šio reglamento įsigaliojimo dienos iš atlyginimų susigrąžina sumą, kuri, pritaikius I ir II prieduose nustatytus koeficientus, buvo permokėta.
Koregavimas atgaline data, susijęs su permokėtų sumų susigrąžinimu, apima ne ilgesnį kaip šešių mėnesių laikotarpį iki šio reglamento įsigaliojimo dienos. Lėšos susigrąžinamos per ne ilgesnį kaip dvylikos mėnesių laikotarpį nuo tos datos.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2013 m. liepos 15 d.

Labels: 9
5
15